Pálya: de_survivor
Feladat: bomba élesítése, felrobbantása avagy annak megakadályozása vagy
killdemól
Térkép: A T-k a jeges legjobb műjégpálya mellett születnek, vagy a
kanyonban és a Kryptonról származó kristályok között, vagy egy békés városi
havas utcán (Fri minenképp itt van, ha kell, ha nem) próbálnak meg eljutni
a bombalerakó helyekhez, esetleg egy leszakadó ill. egyfahíd vezet még a
szűzies hóval fedett célterületre, ahol vagy a lezuhant 747 a
megsemmisítendő , vagy pedig egy kamion, amiről nem lehet tudni, hogy hogy
került oda, ugyanis gyalogosan van kijárata a helyszínnek, kamionnal
kevésbé... Mindegy, David Copperfield tuti, hogy ott van a pályán valahol,
csak még nem vettük észre..
Történet: A CT-k megbeszélik, hogy Fri, Chili, Exup a repgépet védi, a
többiek a kamionnál vernek tanyát.
Szomorú szívemben bosszút forralva észlelem, hogy Fri már paca a falon,
csendes ereje nem hat már át minket, tekintettel arra, hogy ronggyá lőtték.
Elszántságom nő, amikor Exup is elhal, majd számomra ismeretlen helyről
érkező lövésektől én magam is összevérzem a ruhám, és mikor már jó lennék
arielreklámnak, meg is döglök. Ekkor a néma csendben felhangzó kérdés,
miszerint" ez hol van, mé nem mongyátok má" a hullámat is meggyalázza. Fri
válaszként hátradől, és némi szomorúsággal a hangjában a következőket
jegyzi meg csendesen:
"- Nézzétek, én már nem nagyon élek. Tegyük fel, hogy fegyelmezett harcos
vagyok, és a Chili is az, az Exup nemkülönben viszont ugye sokkal kevésbé
élünk mint ti. Na vajon hol történhetett ez?
- Ja, Ok -szól a válasz, majd mindenki marad ahol van, a T-k leteszik a
bombát, mi összenézünk, és a Looserre gondolunk aki most marketvizitel
baromi messze egy maketthajóval a zsebében, és azt kívánjuk bár ott lennénk
mi is...

Chilike